title: 2012/465/UE: Decizia Comisiei din 2 august 2012 de ajustare a coeficienților corectori aplicabili începând cu 1 august 2010 , 1 septembrie 2010 , 1 octombrie 2010 , 1 noiembrie 2010 , 1 decembrie 2010 , 1 ianuarie 2011 , 1 februarie 2011 , 1 martie 2011 , 1 aprilie 2011 , 1 mai 2011 și 1 iunie 2011 remunerațiilor funcționarilor, agenților temporari și agenților contractuali ai Uniunii Europene repartizați în țări terțe

text:
               8.8.2012

               RO

               Jurnalul Oficial al Uniunii Europene

               L 211/7

         DECIZIA COMISIEI
   din 2 august 2012
   de ajustare a coeficienților corectori aplicabili începând cu 1 august 2010, 1 septembrie 2010, 1 octombrie 2010, 1 noiembrie 2010, 1 decembrie 2010, 1 ianuarie 2011, 1 februarie 2011, 1 martie 2011, 1 aprilie 2011, 1 mai 2011 și 1 iunie 2011 remunerațiilor funcționarilor, agenților temporari și agenților contractuali ai Uniunii Europene repartizați în țări terțe
   (2012/465/UE)
   COMISIA EUROPEANĂ,
   având în vedere Tratatul privind funcționarea Uniunii Europene, în special articolul 336,
   având în vedere Statutul funcționarilor Uniunii Europene și Regimul aplicabil celorlalți agenți ai Uniunii Europene, prevăzute de Regulamentul (CEE, Euratom, CECO) nr. 259/68 al Consiliului (1), în special articolul 13 paragraful al doilea din anexa X la acesta,
   întrucât:

               (1)

               Prin Regulamentul (UE) nr. 964/2011 al Consiliului (2) au fost stabiliți, în aplicarea articolului 13 primul paragraf din anexa X la statut, coeficienții corectori aplicabili, începând cu 1 iulie 2010, remunerațiilor plătite, în moneda țării de repartiție, funcționarilor, agenților temporari și agenților contractuali ai Uniunii Europene repartizați în țări terțe.

               (2)

               Este necesară ajustarea, în conformitate cu articolul 13 paragraful al doilea din anexa X la statut, începând cu 1 august, 1 septembrie, 1 octombrie, 1 noiembrie, 1 decembrie 2010, 1 ianuarie, 1 februarie, 1 martie, 1 aprilie, 1 mai și 1 iunie 2011, a anumitor coeficienți corectori, deoarece, având în vedere datele statistice aflate în posesia Comisiei, variația costului vieții, măsurată prin coeficientul corector și prin cursul de schimb corespunzător, este, pentru anumite țări terțe, mai mare de 5 % în raport cu ultima stabilire a acestor coeficienți,

         ADOPTĂ PREZENTA DECIZIE:
   Articolul 1
   Coeficienții corectori aplicabili remunerațiilor funcționarilor, agenților temporari și agenților contractuali ai Uniunii Europene repartizați în țări terțe, care se plătesc în moneda țării de repartiție, sunt ajustați în cazul anumitor țări, menționate în anexa la prezenta decizie. Aceasta conține unsprezece tabele lunare care indică țările vizate și datele de aplicare a ajustării pentru fiecare dintre acestea.
   Cursurile de schimb utilizate pentru calcularea acestor remunerații sunt stabilite în conformitate cu normele de aplicare a Regulamentului financiar și corespund diferitelor date menționate la primul paragraf.
   Articolul 2
   Prezenta decizie intră în vigoare în prima zi din luna următoare datei publicării în Jurnalul Oficial al Uniunii Europene.

      Adoptată la Bruxelles, 2 august 2012.

            Pentru Comisie, pentru președinte

         Catherine ASHTON

            Vicepreședinte

      (1)  JO L 56, 4.3.1968, p. 1.

      (2)  JO L 253, 29.9.2011, p. 1.

      ANEXĂ

         AUGUST 2010

                  Locul de repartiție

                  Parități economice august 2010

                  Curs de schimb august 2010 (1)

                  Coeficienți corectori august 2010 (2)

                  Egipt

                  4,398

                  7,40935

                  59,4

                  Eritreea

                  18,83

                  19,7388

                  95,4

         SEPTEMBRIE 2010

                  Locul de repartiție

                  Parități economice septembrie 2010

                  Curs de schimb septembrie 2010 (3)

                  Coeficienți corectori septembrie 2010 (4)

                  Eritreea

                  19,78

                  19,4388

                  101,8

                  Sudan

                  2,827

                  3,15356

                  89,6

                  Venezuela

                  4,516

                  5,45421

                  82,8

                  Zambia

                  5 270

                  6 297,45

                  83,7

         OCTOMBRIE 2010

                  Locul de repartiție

                  Parități economice octombrie 2010

                  Curs de schimb octombrie 2010 (5)

                  Coeficienți corectori octombrie 2010 (6)

                  Egipt

                  4,701

                  7,60410

                  61,8

                  Etiopia

                  16,15

                  22,2107

                  72,7

                  Haiti

                  50,97

                  55,0818

                  92,5

                  Paraguay

                  3 677

                  6 399,74

                  57,5

                  Surinam

                  2,305

                  3,75000

                  61,5

                  Timorul de Est

                  1,274

                  1,36110

                  93,6

         NOIEMBRIE 2010

                  Locul de repartiție

                  Parități economice noiembrie 2010

                  Curs de schimb noiembrie 2010 (7)

                  Coeficienți corectori noiembrie 2010 (8)

                  Eritreea

                  21,80

                  21,4143

                  101,8

                  Ghana

                  1,359

                  2,00225

                  67,9

                  Guineea (Conakry)

                  5 200

                  8 493,73

                  61,2

                  Venezuela

                  4,745

                  5,95110

                  79,7

                  Zambia

                  5 547

                  6 444,62

                  86,1

         DECEMBRIE 2010

                  Locul de repartiție

                  Parități economice decembrie 2010

                  Curs de schimb decembrie 2010 (9)

                  Coeficienți corectori decembrie 2010 (10)

                  Angola

                  144,4

                  127,091

                  113,6

                  Egipt

                  5,034

                  7,75680

                  64,9

                  Nepal

                  79,72

                  98,9700

                  80,5

                  Sierra Leone

                  5 458

                  5 730,45

                  95,2

                  Sudan

                  3,010

                  3,33921

                  90,1

         IANUARIE 2011

                  Locul de repartiție

                  Parități economice ianuarie 2011

                  Curs de schimb ianuarie 2011 (11)

                  Coeficienți corectori ianuarie 2011 (12)

                  Eritreea

                  23,16

                  20,2338

                  114,5

                  Ghana

                  1,427

                  1,87210

                  76,2

                  Pakistan

                  57,86

                  114,090

                  50,7

                  Sudan

                  3,186

                  3,48053

                  91,5

                  Zambia

                  5 852

                  6 178,44

                  94,7

         FEBRUARIE 2011

                  Locul de repartiție

                  Parități economice februarie 2011

                  Curs de schimb februarie 2011 (13)

                  Coeficienți corectori februarie 2011 (14)

                  Armenia

                  397,0

                  497,460

                  79,8

                  Etiopia

                  17,59

                  22,7406

                  77,4

                  Ghana

                  1,564

                  1,99590

                  78,4

                  Guineea (Conakry)

                  5 487

                  8 205,25

                  66,9

                  Kosovo

                  0,6410

                  1,00000

                  64,1

                  Malawi

                  179,1

                  205,194

                  87,3

                  Mozambic

                  31,72

                  43,9700

                  72,1

                  Uzbekistan

                  1 151

                  2 263,30

                  50,9

                  Serbia

                  74,80

                  104,558

                  71,5

                  Surinam

                  2,454

                  4,59285

                  53,4

                  Tadjikistan

                  4,004

                  6,03651

                  66,3

                  Venezuela

                  4,984

                  5,88797

                  84,6

         MARTIE 2011

                  Locul de repartiție

                  Parități economice martie 2011

                  Curs de schimb martie 2011 (15)

                  Coeficienți corectori martie 2011 (16)

                  Arabia Saudită

                  3,427

                  5,09730

                  67,2

                  Belarus

                  2 793

                  4 099,94

                  68,1

                  Haiti

                  47,71

                  55,5912

                  85,8

                  Liberia

                  1,398 USD

                  1,37620 USD

                  101,6

                  Republica Democratică Congo (Kinshasa)

                  1,898 USD

                  1,37620 USD

                  137,9

                  Timorul de Est

                  1,361 USD

                  1,37620 USD

                  98,9

         APRILIE 2011

                  Locul de repartiție

                  Parități economice aprilie 2011

                  Curs de schimb aprilie 2011 (17)

                  Coeficienți corectori aprilie 2011 (18)

                  Azerbaidjan

                  1,151

                  1,11762

                  103,0

                  Barbados

                  3,130

                  2,83209

                  110,5

                  Rusia

                  43,08

                  40,2462

                  107,0

                  Surinam

                  2,609

                  4,57925

                  57,0

                  Ucraina

                  8,031

                  11,2355

                  71,5

                  Vietnam

                  14 537

                  29 444,6

                  49,4

         MAI 2011

                  Locul de repartiție

                  Parități economice mai 2011

                  Curs de schimb mai 2011 (19)

                  Coeficienți corectori mai 2011 (20)

                  Argentina

                  3,496

                  6,03921

                  57,9

                  Belarus

                  2 955

                  4 444,18

                  66,5

                  Etiopia

                  18,75

                  24,6099

                  76,2

                  Kenya

                  87,48

                  122,669

                  71,3

         IUNIE 2011

                  Locul de repartiție

                  Parități economice iunie 2011

                  Curs de schimb iunie 2011 (21)

                  Coeficienți corectori iunie 2011 (22)

                  Ghana

                  1,664

                  2,14365

                  77,6

                  Guineea (Conakry)

                  5 787

                  9 426,41

                  61,4

                  Laos

                  9 103

                  11 273,5

                  80,7

                  Nicaragua

                  17,64

                  31,8675

                  55,4

                  Uzbekistan

                  1 212

                  2 428,78

                  49,9

                  Serbia

                  78,61

                  97,3302

                  80,8

                  Sudan

                  3,359

                  4,00271

                  83,9

                  Thailanda

                  34,07

                  43,2870

                  78,7

                  Venezuela

                  5,380

                  6,12932

                  87,8

                  Yemen

                  213,9

                  305,135

                  70,1

         (1)  1 EURO = x unități din moneda națională, exceptând USD pentru: Cuba, El Salvador, Ecuator, Liberia, Panama, Republica Democratică Congo, Timorul de Est.

         (2)  Bruxelles = 100.

         (3)  1 EURO = x unități din moneda națională, exceptând USD pentru: Cuba, El Salvador, Ecuator, Liberia, Panama, Republica Democratică Congo, Timorul de Est.

         (4)  Bruxelles = 100.

         (5)  1 EURO = x unități din moneda națională, exceptând USD pentru: Cuba, El Salvador, Ecuator, Liberia, Panama, Republica Democratică Congo, Timorul de Est.

         (6)  Bruxelles = 100.

         (7)  1 EURO = x unități din moneda națională, exceptând USD pentru: Cuba, El Salvador, Ecuator, Liberia, Panama, Republica Democratică Congo, Timorul de Est.

         (8)  Bruxelles = 100.

         (9)  1 EURO = x unități din moneda națională, exceptând USD pentru: Cuba, El Salvador, Ecuator, Liberia, Panama, Republica Democratică Congo, Timorul de Est.

         (10)  Bruxelles = 100.

         (11)  1 EURO = x unități din moneda națională, exceptând USD pentru: Cuba, El Salvador, Ecuator, Liberia, Panama, Republica Democratică Congo, Timorul de Est.

         (12)  Bruxelles = 100.

         (13)  1 EURO = x unități din moneda națională, exceptând USD pentru: Cuba, El Salvador, Ecuator, Liberia, Panama, Republica Democratică Congo, Timorul de Est.

         (14)  Bruxelles = 100.

         (15)  1 EURO = x unități din moneda națională, exceptând USD pentru: Cuba, El Salvador, Ecuator, Liberia, Panama, Republica Democratică Congo, Timorul de Est.

         (16)  Bruxelles = 100.

         (17)  1 EURO = x unități din moneda națională, exceptând USD pentru: Cuba, El Salvador, Ecuator, Liberia, Panama, Republica Democratică Congo, Timorul de Est.

         (18)  Bruxelles = 100.

         (19)  1 EURO = x unități din moneda națională, exceptând USD pentru: Cuba, El Salvador, Ecuator, Liberia, Panama, Republica Democratică Congo, Timorul de Est.

         (20)  Bruxelles = 100.

         (21)  1 EURO = x unități din moneda națională, exceptând USD pentru: Cuba, El Salvador, Ecuator, Liberia, Panama, Republica Democratică Congo, Timorul de Est.

         (22)  Bruxelles = 100.


title: 2012/367/UE: Decizia Băncii Centrale Europene din 19 iunie 2012 de modificare a Deciziei BCE/2007/5 de stabilire a normelor privind achizițiile (BCE/2012/10)

text:
               10.7.2012

               RO

               Jurnalul Oficial al Uniunii Europene

               L 178/14

         DECIZIA BĂNCII CENTRALE EUROPENE
   din 19 iunie 2012
   de modificare a Deciziei BCE/2007/5 de stabilire a normelor privind achizițiile
   (BCE/2012/10)
   (2012/367/UE)
   COMITETUL EXECUTIV AL BĂNCII CENTRALE EUROPENE,
   având în vedere Statutul Sistemului European al Băncilor Centrale și al Băncii Centrale Europene, în special articolul 11.6,
   având în vedere Decizia BCE/2004/2 din 19 februarie 2004 de adoptare a Regulamentului de procedură al Băncii Centrale Europene (1), în special articolul 19,
   întrucât:

               (1)

               Pragurile pentru procedurile de licitație publică prevăzute în Directiva 2004/18/CE a Parlamentului European și a Consiliului din 31 martie 2004 privind coordonarea procedurilor de atribuire a contractelor de achiziții publice de lucrări, de bunuri și de servicii (2) au fost modificate prin Regulamentul (UE) nr. 1251/2011 al Comisiei din 30 noiembrie 2011 de modificare a Directivelor 2004/17/CE, 2004/18/CE și 2009/81/CE ale Parlamentului European și ale Consiliului în ceea ce privește pragurile de aplicare a acestora în cazul procedurilor de atribuire a contractelor (3).

               (2)

               Banca Centrală Europeană (BCE) intenționează să aplice aceleași praguri pentru procedurile sale de licitație publică, cu toate că nu intră în sfera de aplicare a Directivei 2004/18/CE.

               (3)

               Prin urmare, Decizia BCE/2007/5 din 3 iulie 2007 de stabilire a normelor privind achizițiile (4) ar trebui modificată în consecință,

         ADOPTĂ PREZENTA DECIZIE:
   Articolul 1
   Modificări
   Articolul 4 alineatul (3) din Decizia BCE/2007/5 se înlocuiește cu următorul text:

      „(3)   Se aplică următoarele valori ale pragurilor:

                  (a)

                  200 000 EUR pentru contractele de bunuri și de servicii;

                  (b)

                  5 000 000 EUR pentru contractele de lucrări.”

   Articolul 2
   Intrare în vigoare
   (1)   Prezenta decizie intră în vigoare la 1 septembrie 2012.
   (2)   Procedurile de licitație care au început înainte de intrarea în vigoare a prezentei decizii se finalizează în conformitate cu dispozițiile Deciziei BCE/2007/5 în vigoare la data la care a început procedura de licitație. În sensul prezentei dispoziții, se consideră că o procedură de licitație a început la data trimiterii anunțului de participare către Jurnalul Oficial al Uniunii Europene sau, în cazurile în care un astfel de anunț nu este necesar, la data la care BCE a invitat unul sau mai mulți furnizori să depună o ofertă.

      Adoptată la Frankfurt pe Main, 19 iunie 2012.

            Președintele BCE

         Mario DRAGHI

      (1)  JO L 80, 18.3.2004, p. 33.

      (2)  JO L 134, 30.4.2004, p. 114.

      (3)  JO L 319, 02.12.2011, p. 43.

      (4)  JO L 184, 14.7.2007, p. 34.


title: Decizia Consiliului din 24 martie 1986 privind acceptarea, în numele Comunității, a anexei F 2 la Convenția internațională privind simplificarea și armonizarea regimurilor vamale

text:
               02/Volumul 02

               RO

               Jurnalul Ofícial al Uniunii Europene

               254

         31986D0103

               L 088/42

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 24 martie 1986
   privind acceptarea, în numele Comunității, a anexei F 2 la Convenția internațională privind simplificarea și armonizarea regimurilor vamale
   (86/103/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere propunerea Comisiei,
   întrucât, prin Decizia 75/199/CEE (1), Comunitatea a încheiat Convenția internațională privind simplificarea și armonizarea regimurilor vamale;
   întrucât anexa F 2 privind transformarea mărfurilor în vederea importului definitiv poate fi acceptată de Comunitate;
   întrucât acceptarea acesteia ar trebui totuși să se efectueze cu unele rezerve, ținând seama de cerințele specifice ale uniunii vamale și de stadiul actual al procesului de armonizare a legislației vamale,
   ADOPTĂ PREZENTA DECIZIE:
   Articolul 1
   Anexa F 2, privind transformarea mărfurilor în vederea importului definitiv la Convenția internațională privind simplificarea și armonizarea procedurilor vamale este acceptată în numele Comunității, cu o rezervă de ordin general și o rezervă privind procedura recomandată 7.
   Textul anexei, împreună cu rezervele, se anexează la prezenta decizie.
   Articolul 2
   Președintele Consiliului este autorizat să desemneze persoana abilitată cu informarea secretarului general al Consiliului de cooperare vamală cu privire la acceptarea de către Comunitate, cu rezervele menționate la articolul 1, a anexei indicate în articolul respectiv (2).

      Adoptată la Bruxelles, 24 martie 1986.

            Pentru Consiliu

            Președintele

         G. BRAKS

      (1)  JO 100, 21.4.1975, p. 1.

      (2)  Data intrării în vigoare a anexei F2 va fi publicată în Jurnalul Oficial al Comunităților Europene de către secretariatul general al Consiliului.
   Rezervele exprimate de Comunitate referitoare la anexa F 2 la Convenția internațională privind simplificarea și armonizarea regimurilor vamale

               1.

               Rezervă de ordin general (notă de ordin general)

      „Legislația comunitară reglementează numai o parte a dispozițiilor din prezenta anexă. Pentru aspectele care nu sunt reglementate de legislația comunitară, statele membre formulează propriile rezerve, dacă este cazul.”

               2.

               Practică recomandată 7

      „În mod normal, Comunitatea aplică dispozițiile acestei practici recomandate. Totuși, aprobarea se eliberează numai atunci când plasarea mărfurilor sub regimul respectiv nu duce la denaturarea efectelor regulilor de origine sau a restricțiilor cantitative care se aplică mărfurilor importate.”

   ANEXA F 2
   PRIVIND TRANSFORMAREA MĂRFURILOR ÎN VEDEREA IMPORTULUI DEFINITIV
   INTRODUCERE
   În general, drepturile și taxele la import care se aplică mărfurilor destinate importului definitiv sunt bine adaptate la politica tarifară din fiecare țară. Totuși, în anumite cazuri, cuantumul drepturilor și al taxelor la import care se aplică mărfurilor importate este de așa natură, încât orice prelucrare, transformare sau modificare a acestora după vămuire în vederea importului definitiv ar face ca operațiunea comercială în totalitatea ei să devină neprofitabilă, având ca efect o pierdere pentru țară din cauza transferării unor astfel de activități economice într-o altă țară.
   Pe de altă parte, aceste activități economice pot fi încurajate, permițând ca anumite mărfuri să fie transformate sub control vamal înaintea importului definitiv.
   Scopul regimului vamal de transformare a mărfurilor în vederea importului definitiv este de a oferi posibilitatea, atunci când acest lucru este în interesul economiei naționale, ca anumite mărfuri importate să fie transformate sub control vamal, într-o asemenea măsură, încât cuantumul drepturilor și taxelor la import aplicabile produselor obținute în acest mod să fie mai mic decât cel care s-ar aplica mărfurilor importate.
   DEFINIȚII
   În sensul prezentei anexe:

               (a)

               „transformarea mărfurilor în vederea importului definitiv” reprezintă regimul vamal sub care mărfurile importate pot fi prelucrate, transformate sau modificate, înainte de vămuire, în vederea importului definitiv, și sub control vamal într-o asemenea măsură, încât cuantumul drepturilor și taxelor la import aplicabile produselor astfel obținute să fie mai mic decât cel care s-ar aplica mărfurilor importate;

               (b)

               „import definitiv” reprezintă regimul vamal sub care mărfurile importate pot rămâne permanent pe teritoriul vamal. Acest regim implică plata oricăror drepturi și taxe la import datorate și îndeplinirea tuturor formalităților vamale necesare;

               (c)

               „drepturi și taxe la import” reprezintă drepturile și toate celelalte drepturi, taxe, redevențe și alte impuneri care se colectează la sau legat de importul mărfurilor, fără a include redevențele și impunerile, și care sunt limitate ca valoare la costul aproximativ al serviciilor prestate;

               (d)

               „declarația pentru mărfuri” reprezintă o declarație realizată în forma decisă de vamă, prin care persoanele interesate indică regimul vamal sub care să fie plasate mărfurile și furnizează datele solicitate de autoritățile vamale în vederea aplicării regimului respectiv;

               (e)

               „control vamal” reprezintă măsurile aplicate pentru a se asigura respectarea actelor cu putere de lege și a normelor administrative pe care autoritățile vamale au obligația de a le pune în aplicare;

               (f)

               „garanție” reprezintă modalitatea prin care autoritatea vamală se asigură că obligațiile vamale vor fi îndeplinite. Garanția este „generală” atunci când se referă la îndeplinirea obligațiilor ce decurg din efectuarea mai multor operațiuni;

               (g)

               „persoană” reprezintă atât persoanele fizice, cât și persoanele juridice, cu excepția cazului în care contextul indică un alt sens.

         PRINCIPII
   1.   Normă
   Transformarea mărfurilor în vederea importului definitiv este reglementată prin dispozițiile prezentei anexe.
   2.   Normă
   Legislația națională precizează condițiile care trebuie îndeplinite și formalitățile vamale care trebuie efectuate în cazul transformării mărfurilor în vederea importului definitiv.

      Note

               1.

               Aprobarea pentru transformarea mărfurilor în vederea importului definitiv poate fi acordată, cu condiția ca autoritățile competente să considere că operațiunile de transformare propuse sunt în avantajul economiei naționale.

               2.

               Dreptul de a transforma mărfuri în vederea importului definitiv poate fi rezervat persoanelor stabilite pe teritoriul vamal și ale căror operațiuni sunt conforme cu cerințele autorităților vamale.

               3.

               În mod normal, autoritățile vamale acordă aprobarea pentru realizarea operațiunilor de transformare într-un loc anume (de exemplu la sediul importatorului) și de către anumite persoane.

               4.

               Autoritățile vamale pot impune cote standard de rentabilitate pentru operațiunile implicate în transformarea mărfurilor în vederea importului definitiv.

         3.   Normă
   Aprobarea regimului de transformare a mărfurilor în vederea importului definitiv se face cu condiția ca autoritățile vamale să se poată asigura că produsele rezultate în urma transformării au fost obținute din marfa importată.
   4.   Normă
   Aprobarea regimului de transformare a mărfurilor în vederea importului definitiv se face cu condiția ca după transformare să nu se mai poată reveni, cu cheltuieli reduse, la starea inițială a mărfii.
   DOMENIUL DE APLICARE
   5.   Normă
   Transformarea mărfurilor în vederea importului definitiv este permisă pentru categoriile de mărfuri specificate, care pot fi supuse unor operațiuni de transformare aprobate.

      Notă

   Aprobarea poate fi restrânsă la operațiunile de transformare în urma cărora rezultă produse care pot fi încadrate în pozițiile tarifare specificate.
   6.   Normă
   Transformarea mărfurilor în vederea importului definitiv nu se limitează la mărfurile importate direct din străinătate, ci se aprobă și pentru mărfurile care au făcut obiectul unui tranzit vamal sau care ies dintr-un antrepozit vamal sau dintr-o zonă liberă.
   7.   Practică recomandată
   Transformarea mărfurilor în vederea importului definitiv nu se refuză numai pe motivul țării de origine a mărfurilor sau al țării de unde aceasta a fost expediată.
   8.   Normă
   Dreptul de transformare a mărfurilor în vederea importului definitiv nu se limitează la proprietarul mărfurilor importate.
   9.   Practică recomandată
   Persoanelor care se ocupă, pe scară largă și în mod continuu, cu transformarea aceluiași tip de mărfuri în vederea importului definitiv trebuie să li se elibereze o autorizație generală pentru astfel de operațiuni.
   DECLARAȚIA PRIVIND TRANSFORMAREA MĂRFURILOR ÎN VEDEREA IMPORTULUI DEFINITIV
   10.   Normă
   Legislația națională precizează condițiile în care se depune declarația vamală privind transformarea mărfurilor în vederea importului definitiv și în care se prezintă mărfurile la biroul vamal competent.

      Notă

   În general, declarația vamală se depune înainte ca mărfurile să fi fost transformate în vederea importului definitiv, dar, atunci când operațiunile implicate sunt relativ simple, se poate aproba realizarea transformării înainte de depunerea declarației vamale.
   GARANȚIA
   11.   Normă
   Modalitatea prin care se oferă garanții, dacă este cazul, privind transformarea mărfurilor în vederea importului definitiv este precizată în legislația națională sau se stabilește de către autoritățile vamale în conformitate cu legislația națională.
   12.   Practică recomandată
   Alegerea uneia dintre formele acceptabile de garanție ar trebui să fie făcută de către persoana interesată.
   13.   Normă
   Autoritățile vamale stabilesc, în conformitate cu legislația națională, valoarea garanției ce trebuie depusă pentru transformarea mărfurilor în vederea importului definitiv.
   14.   Practică recomandată
   Valoarea oricărei garanții ar trebui să fie stabilită la un nivel cât se poate de scăzut, având în vedere drepturile și taxele la import eventual datorate.

      Notă

   Această practică recomandată nu împiedică stabilirea valorii garanției pe baza unei rate unice, atunci când mărfurile se încadrează într-o gamă largă de poziții tarifare.
   15.   Normă
   Autoritățile vamale acceptă o garanție generală atunci când trebuie prezentată o garanție cu privire la respectarea obligațiilor ce decurg din realizarea mai multor operațiuni ce se încadrează în regimul de transformare a mărfurilor în vederea importului definitiv.
   16.   Practică recomandată
   Autoritățile vamale trebuie să renunțe la cerința prezentării de garanții atunci când sunt sigure că plata tuturor sumelor datorate poate fi realizată prin alte mijloace.
   ÎNCHEIEREA TRANSFORMĂRII MĂRFURILOR ÎN VEDEREA IMPORTULUI DEFINITIV
   17.   Normă
   Transformarea mărfurilor în vederea importului definitiv intern se încheie atunci când produsele rezultate în urma transformării au fost vămuite pentru import definitiv.
   18.   Normă
   Legislația națională precizează termenul care trebuie luat în considerare în scopul stabilirii valorii și cantității mărfurilor declarate pentru import definitiv, precum și cotele drepturilor și taxelor la import care li se aplică.
   19.   Practică recomandată
   În situația în care natura împrejurărilor o justifică și la solicitarea persoanei în cauză, autoritățile vamale ar trebui să aprobe încheierea regimului de transformare atunci când produsele obținute prin transformare sau modificare sunt exportate, plasate într-un antrepozit vamal sau introduse într-o zonă liberă.
   20.   Normă
   Reziduurilor sau deșeurilor rezultate în urma transformării mărfurilor în vederea importului definitiv, dacă au fost vămuite pentru import definitiv, li se aplică drepturile și taxele la import care li s-ar aplica unor astfel de reziduuri sau deșeuri importate în starea respectivă.

      Notă

   Se poate acorda aprobarea de a se transforma aceste reziduuri sau deșeuri sub control vamal, astfel încât acestea să-și piardă valoarea comercială, sau în vederea reexportării.
   21.   Normă
   Mărfurilor care urmează să fie transformate în vederea importului definitiv sau produsele rezultate în acest mod, care sunt distruse sau pierdute în mod irecuperabil în urma unui accident sau a unei situații de forță majoră înainte de a fi vămuite pentru import definitiv, nu li se aplică drepturile și taxele la import, cu condiția ca respectiva distrugere sau pierdere să fie stabilită în mod corespunzător la cererea autorităților vamale. Tuturor reziduurilor sau deșeurilor rămase după distrugere, dacă au fost vămuite pentru import definitiv, li se aplică drepturile și taxele la import care li s-ar aplica unor astfel de reziduuri sau deșeuri importate în starea respectivă.
   RESTITUIREA GARANȚIEI
   22.   Normă
   Orice garanție depusă se restituie cât de curând posibil după încheierea transformării mărfurilor în vederea importului definitiv.
   INFORMAȚII PRIVIND TRASFORMAREA MĂRFURILOR ÎN VEDEREA IMPORTULUI DEFINITIV
   23.   Normă
   Autoritățile vamale se vor asigura că toate informațiile relevante privind transformarea mărfurilor în vederea importului definitiv pot fi puse imediat la dispoziția oricărei persoane interesate.


title: Decizia (UE) 2015/946 a Consiliului din 15 iunie 2015 de numire a unui supleant german în cadrul Comitetului Regiunilor

text:
               19.6.2015

               RO

               Jurnalul Oficial al Uniunii Europene

               L 154/13

         DECIZIA (UE) 2015/946 A CONSILIULUI
   din 15 iunie 2015
   de numire a unui supleant german în cadrul Comitetului Regiunilor
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului german,
   întrucât:

               (1)

               La 26 ianuarie și la 5 februarie 2015, Consiliul a adoptat Deciziile (UE) 2015/116 (1) și (UE) 2015/190 (2) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2015 și 25 ianuarie 2020.

               (2)

               Un loc de supleant în cadrul Comitetului Regiunilor va deveni vacant la 30 iunie 2015, ca urmare a încheierii mandatului dlui Clemens LINDEMANN,

         ADOPTĂ PREZENTA DECIZIE:
   Articolul 1
   Se numește în calitate de supleant în cadrul Comitetului Regiunilor pentru durata rămasă a mandatului, respectiv până la 25 ianuarie 2020:

               —

               Dl Bernd LANGE, Landrat des Landkreises Görlitz.

         Articolul 2
   Prezenta decizie intră în vigoare la data adoptării.
   Decizia produce efecte de la 1 iulie 2015.

      Adoptată la Luxemburg, 15 iunie 2015.

            Pentru Consiliu

            Președintele

         K. GERHARDS

      (1)  JO L 20, 27.1.2015, p. 42.

      (2)  JO L 31, 7.2.2015, p. 25.


title: 2008/146/CE: Decizia consiliului din 28 ianuarie 2008 privind încheierea, în numele Comunității Europene, a Acordului între Uniunea Europeană, Comunitatea Europeană și Confederația Elvețiană cu privire la asocierea Confederației Elvețiene la punerea în aplicare, respectarea și dezvoltarea acquis-ului Schengen

text:
               27.2.2008

               RO

               Jurnalul Oficial al Uniunii Europene

               L 53/1

      DECIZIA CONSILIULUI

   din 28 ianuarie 2008
   privind încheierea, în numele Comunităţii Europene, a Acordului între Uniunea Europeană, Comunitatea Europeană şi Confederaţia Elveţiană cu privire la asocierea Confederaţiei Elveţiene la punerea în aplicare, respectarea şi dezvoltarea acquis-ului Schengen
   (2008/146/CE)
   CONSILIUL UNIUNII EUROPENE,
   având în vedere Tratatul de instituire a Comunităţii Europene, în special articolul 62, articolul 63 primul paragraf punctul 3 și articolele 66 şi 95, coroborate cu articolul 300 alineatul (2) primul paragraf a doua teză, precum şi cu articolul 300 alineatul (3) primul paragraf,
   având în vedere propunerea Comisiei,
   având în vedere avizul Parlamentului European (1),
   întrucât:

               (1)

               Ca urmare a autorizației acordate Comisiei la 17 iunie 2002, au fost încheiate negocierile cu autorităţile elveţiene cu privire la asocierea Elveţiei la punerea în aplicare, respectarea şi dezvoltarea acquis-ului Schengen.

               (2)

               În conformitate cu Decizia 2004/860/CE a Consiliului (2) din 25 octombrie şi sub rezerva încheierii sale la o dată ulterioară, la 26 octombrie 2004 a fost semnat, în numele Comunității Europene, Acordul între Uniunea Europeană, Comunitatea Europeană şi Confederaţia Elveţiană cu privire la asocierea Confederaţiei Elveţiene la punerea în aplicare, respectarea şi dezvoltarea acquis-ului Schengen.

               (3)

               În prezent, acordul ar trebui să fie aprobat.

               (4)

               În ceea ce priveşte dezvoltarea acquis-ului Schengen, aflat sub incidenţa Tratatului de instituire a Comunității Europene, în relațiile cu Elveția este oportun să se aplice, mutatis mutandis, dispozițiile Deciziei 1999/437/CE a Consiliului din 17 mai 1999 privind anumite modalități de aplicare a Acordului încheiat între Consiliul Uniunii Europene și Republica Islanda și Regatul Norvegiei în ceea ce privește asocierea acestor două state în vederea punerii în aplicare, respectării și dezvoltării acquis-ului Schengen (3).

               (5)

               Prezenta decizie nu aduce atingere poziției Regatului Unit, în conformitate cu Protocolul de integrare a acquis-ului Schengen în cadrul Uniunii Europene, anexat la Tratatul privind Uniunea Europeană şi la Tratatul de instituire a Comunităţii Europene, şi cu Decizia 2000/365/CE a Consiliului din 29 mai 2000 privind solicitarea Regatului Unit al Marii Britanii şi Irlandei de Nord de a participa la unele dintre dispoziţiile acquis-ului Schengen (4).

               (6)

               Prezenta decizie nu aduce atingere poziției Irlandei, în conformitate cu Protocolul de integrare a acquis-ului Schengen în cadrul Uniunii Europene, anexat la Tratatul privind Uniunea Europeană şi la Tratatul de instituire a Comunităţii Europene, şi cu Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispoziţiile acquis-ului Schengen (5).

               (7)

               Prezenta decizie nu aduce atingere poziției Danemarcei, în conformitate cu articolele 1 şi 2 din Protocolul privind poziţia Danemarcei, anexat la Tratatul privind Uniunea Europeană şi la Tratatul de instituire a Comunităţii Europene,

         DECIDE:
   Articolul 1
   Prin prezenta decizie se aprobă, în numele Comunității Europene, Acordul între Uniunea Europeană, Comunitatea Europeană şi Confederaţia Elveţiană cu privire la asocierea Confederaţiei Elveţiene la punerea în aplicare, respectarea şi dezvoltarea acquis-ului Schengen, precum şi documentele conexe alcătuite din Actul final, Acordul sub forma unui schimb de scrisori privind comitetele care vor asista Comisia în exercitarea competențelor sale de executare şi Declaraţia comună privind şedinţele comune ale comitetelor mixte.
   Textul acordului, al actului final, al acordului sub forma unui schimb de scrisori şi al declaraţiei comune se atașează la prezenta decizie (6).
   Articolul 2
   Prezenta decizie se aplică în domeniile aflate sub incidența dispoziţiilor enumerate în anexele A şi B la acord şi a dispozițiilor care constituie dezvoltări ale acestora, în măsura în care aceste dispoziţii se întemeiază pe Tratatul de instituire a Comunităţii Europene sau, în conformitate cu Decizia 1999/436/CE (7), a fost stabilit că temeiul juridic al acestora îl constituie Tratatul de instituire a Comunităţii Europene.
   Articolul 3
   În mod similar, dispoziţiile articolelor 1-4 din Decizia 1999/437/CE a Consiliului se aplică asocierii Elveţiei la punerea în aplicare, respectarea şi dezvoltarea acquis-ului Schengen, aflat sub incidenţa Tratatului privind Uniunea Europeană.
   Articolul 4
   Prin prezenta decizie, Preşedintele Consiliului este autorizat să desemneze persoana împuternicită să depună, în numele Comunității Europene, instrumentul de aprobare prevăzut la articolul 14 din acord, care exprimă acordul Comunității de a-și asuma obligații.
   Articolul 5
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 28 ianuarie 2008.

            Pentru Consiliu

            Preşedintele

         D. RUPEL

      (1)  Avizul din 13 octombrie 2005 (nepublicat încă în Jurnalul Oficial).

      (2)  JO L 370, 17.12.2004, p. 78.

      (3)  JO L 176, 10.7.1999, p. 31.

      (4)  JO L 131, 1.6.2000, p. 43.

      (5)  JO L 64, 7.3.2002, p. 20.

      (6)  A se vedea pagina 52 din prezentul Jurnal Oficial.

      (7)  JO L 176, 10.7.1999, p. 17.


title: Decizia Consiliului din 19 decembrie 1995 referitoare la aprobarea de către Comunitatea Europeană a Convenției privind comerțul cu cereale și a Convenției privind ajutorul alimentar, care constituie Acordul internațional din 1995 privind cerealele

text:
               03/Volumul 18

               RO

               Jurnalul Ofícial al Uniunii Europene

               126

         31996D0088

               L 021/47

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 19 decembrie 1995
   referitoare la aprobarea de către Comunitatea Europeană a Convenției privind comerțul cu cereale și a Convenției privind ajutorul alimentar, care constituie Acordul internațional din 1995 privind cerealele
   (96/88/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolele 113 și 130y, coroborate cu articolul 228 alineatul (2) prima teză și alineatul (3) primul paragraf,
   având în vedere propunerea Comisiei (1),
   având în vedere avizul Parlamentului European (2),
   întrucât Convențiile privind comerțul cu cereale și ajutorul alimentar, care constituie Acordul internațional din 1995 privind cerealele, au fost negociate pentru a înlocui Acordul internațional din 1949 privind grâul; întrucât, inițial, noul acord era deschis până la 30 iunie 1995 semnării și depunerii instrumentelor de ratificare, de acceptare sau de aprobare; întrucât acordul a fost pus în aplicare cu efect de la 1 iulie 1995 prin decizia conferinței guvernelor, reunită la Londra la 6 iulie 1995; întrucât, cu această ocazie, data limită pentru depunerea instrumentelor menționate a fost amânată până la 30 iunie 1996;
   întrucât, ca urmare a Deciziei Consiliului din 29 iunie 1995 (3), Comunitatea a semnat, la 30 iunie 1995, sub rezerva unei aprobări ulterioare, cele două convenții care constituie acordul respectiv și a depus o declarație de aplicare provizorie a acestora; întrucât este necesar în prezent să se procedeze la aprobarea acestor convenții;
   întrucât, în temeiul articolului 130u din tratat, politicile Comunității în domeniul cooperării pentru dezvoltare favorizează dezvoltarea economică și socială durabilă a țărilor în curs de dezvoltare, integrarea lor armonioasă și progresivă în economia mondială și lupta împotriva sărăciei în aceste țări;
   întrucât aplicarea Acordului internațional din 1995 privind cerealele implică în parte, în ceea ce privește ajutorul alimentar, o acțiune a Comunității și în același timp o acțiune a statelor membre;
   întrucât toate statele membre și-au exprimat intenția de a deveni părți contractante la Convenția referitoare la ajutorul alimentar,
   DECIDE:
   Articolul 1
   Convenția din 1995 privind comerțul cu cereale și Convenția din 1995 privind ajutorul alimentar, care constituie Acordul internațional din 1995 privind cerealele, se aprobă în numele Comunității Europene.
   Textele convențiilor se anexează la prezenta decizie.
   Articolul 2
   Președintele Consiliului este autorizat să numească persoana împuternicită să depună instrumentele de aprobare a celor două convenții.
   Articolul 3
   Comunitatea Europeană va depune, în momentul depunerii instrumentului de aprobare a Convenției referitoare la comerțul cu cereale, următoarea declarație:

      „Întrucât Republica Austria, Republica Finlanda și Regatul Suediei au devenit state membre ale Comunității Europene la 1 ianuarie 1995, nu vor mai adera individual la prezenta convenție, dar vor fi obligate in temeiul acesteia prin aderarea Comunității. Comunitatea Europeană se angajează, de asemenea, să exercite drepturile și să se achite de obligațiile prevăzute de prezenta convenție pentru aceste trei state.”

   Articolul 4
   Prezenta decizie se publică în Jurnalul Oficial al Comunităților Europene.

      Adoptată la Bruxelles, 19 decembrie 1995.

            Pentru Consiliu

            Președintele

         L. ATIENZA SERNA

      (1)  JO C 191, 25.7.1995, p. 4.

      (2)  JO C 287, 30.10.1995.

      (3)  JO C 204, 9.8.1995, p. 1.


title: Decizia Consiliului din 28 septembrie 2000 de instituire a unei proceduri de modificare a articolului 40 alineatele (4) și (5), a articolului 41 alineatul (7) și a articolului 65 alineatul (2) din Convenția de punere în aplicare a Acordului Schengen din 14 iunie 1985 privind eliminarea treptată a controalelor la frontierele externe comune

text:
Anunţ juridic important

|

32000D0586

Official Journal L 248 , 03/10/2000 P. 0001 - 0002 Ediţie specială în limba cehă Chapter 19 Volume 04 P. 3  - 4 Ediţie specială în limba estonă Chapter 19 Volume 04 P. 3  - 4 Ediţie specială în limba maghiară Chapter 19 Volume 04 P. 3  - 4 Ediţie specială în limba lituaniană Chapter 19 Volume 04 P. 3  - 4 Ediţie specială în limba letonă Chapter 19 Volume 04 P. 3  - 4 Ediţie specială în limba malteză Chapter 19 Volume 04 P. 3  - 4 Ediţie specială în limba polonă Chapter 19 Volume 04 P. 3  - 4 Ediţie specială în limba slovacă Chapter 19 Volume 04 P. 3  - 4 Ediţie specială în limba slovenă Chapter 19 Volume 04 P. 3  - 4

		20000928Decizia Consiliuluidin 28 septembrie 2000de instituire a unei proceduri de modificare a articolului 40 alineatele (4) și (5), a articolului 41 alineatul (7) și a articolului 65 alineatul (2) din Convenția de punere în aplicare a Acordului Schengen din 14 iunie 1985 privind eliminarea treptată a controalelor la frontierele externe comune(2000/586/JAI)CONSILIUL UNIUNII EUROPENE,având în vedere Tratatul privind Uniunea Europeană, în special articolul 31 litera (b) și articolele 32 și 34,având în vedere inițiativa Marelui Ducat al Luxemburgului [1],având în vedere avizul Parlamentului European [2],întrucât:(1) La 24 iunie 1997, guvernele Regatului Belgiei, Regatului Danemarcei, Republicii Federale Germania, Republicii Elene, Regatului Spaniei, Republicii Franceze, Republicii Italiene, Marelui Ducat al Luxemburgului, Regatului Țărilor de Jos, Republicii Austria, Republicii Portugheze, Republicii Finlanda și Regatului Suediei au aprobat un Protocol de modificare a articolelor 40, 41 și 65 din Convenția de punere în aplicare a Acordului Schengen din 14 iunie 1985, semnată la Schengen la 19 iunie 1990 (denumit în continuare "protocolul"), prevăzând o procedură simplificată pentru modificarea denumirilor "agenți", "autorități" și "ministere competente", care sunt prevăzute la aceste articole.(2) La 1 mai 1999, data intrării în vigoare a Tratatului de la Amsterdam, care prevede, între altele, integrarea acquis-ului Schengen în cadrul Uniunii Europene, protocolul nu intrase încă în vigoare.(3) Protocolul nu face parte din acquis-ul Schengen, astfel cum a fost acesta integrat în cadrul Uniunii Europene.(4) După integrarea acquis-ului Schengen în cadrul Uniunii Europene, statele membre nu mai pot modifica Convenția semnată la Schengen la 19 iunie 1990 de punere în aplicare a Acordului Schengen din 14 iunie 1985 privind eliminarea treptată a controalelor la frontierele externe comune (denumită în continuare "Convenția Schengen").(5) După integrarea acquis-ului Schengen în cadrul Uniunii Europene, persistă necesitatea de a prevedea o procedură simplificată pentru modificarea denumirilor de "agenți", "autorități" și "ministere competente", procedură în temeiul căreia Consiliul ar autoriza fiecare stat membru să modifice denumirile de "agenți", "autorități" și "ministere competente" ale acestuia, prevăzute de dispozițiile articolului 40 alineatele (4) și (5), articolului 41 alineatul (7) și articolului 65 alineatul (2) din Convenția Schengen (completate de dispozițiile Acordurilor de aderare la Convenția Schengen), în cazul în care, din cauza schimbărilor sau a reorganizărilor la nivel intern, denumirile existente nu ar mai fi exacte, fără a fi necesar ca modificarea denumirilor să fie adoptată în mod formal de Consiliu.(6) Orice modificare a dispozițiilor menționate, care nu rezultă doar din schimbările sau din reorganizările la nivel intern, dar care preconizează extinderea competențelor prevăzute de dispozițiile articolelor 40 și 41 la alți "agenți" sau "autorități", ar trebui adoptată în conformitate cu dispozițiile pertinente din tratat.(7) Regatul Unit va lua parte la prezenta decizie în conformitate cu articolul 8 alineatul (2) din Decizia 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen [3], în măsura în care prezenta decizie se raportează la dispozițiile acquis-ului Schengen menționate în decizia respectivă.(8) Prezenta decizie dezvoltă mai mult dispozițiile în temeiul cărora a fost autorizată o cooperare mai strânsă în conformitate cu Protocolul de integrare a acquis-ului Schengen în cadrul Uniunii Europene, anexat la Tratatul privind Uniunea Europeană și la Tratatul de instituire a Comunității Europene, și care se încadrează într-unul dintre domeniile reglementate la articolul 1 din Decizia 1999/437/CE a Consiliului din 17 mai 1999 privind anumite modalități de aplicare a Acordului încheiat între Consiliul Uniunii Europene și Republica Islanda și Regatul Norvegiei în ceea ce privește asocierea acestor două state în vederea punerii în aplicare, a asigurării respectării și dezvoltării acquis-ului Schengen [4],DECIDE:Articolul 1(1) Fiecare stat membru poate modifica denumirile de "agenți", "autorități" și "ministere competente" prevăzute la articolul 40 alineatele (4) și (5), articolul 41 alineatul (7) și articolul 65 alineatul (2) din Convenția Schengen, în ceea ce privește agenții, autoritățile sau ministerele sale competente atunci când, din cauza schimbărilor sau a reorganizărilor la nivel intern, denumirile existente nu mai sunt exacte.(2) Statul membru în cauză notifică orice modificare efectuată în conformitate cu alineatul (1) Secretariatului General al Consiliului, care transmite notificarea tuturor membrilor Consiliului.(3) Consiliul se asigură că orice modificare de acest tip se publică în Jurnalul Oficial.(4) Modificarea intră în vigoare în ziua următoare datei publicării în Jurnalul Oficial.Articolul 2Procedura prevăzută la articolul 1 se aplică și modificărilor care au fost deja efectuate în conformitate cu articolul 1.Articolul 3Prezenta decizie intră în vigoare în ziua următoare datei publicării în Jurnalul Oficial.Adoptată la Bruxelles, 28 septembrie 2000.Pentru ConsiliuPreședinteleD. Vaillant[1] JO C 131, 12.5.2000, p. 7.[2] Aviz emis la 14 iunie 2000 (nepublicat încă în Jurnalul Oficial).[3] JO L 131, 1.6.2000, p. 43.[4] JO L 176, 10.7.1999, p. 31.--------------------------------------------------


title: 2010/676/UE: Decizia Consiliului din 8 noiembrie 2010 privind semnarea, în numele Uniunii, a unui acord sub forma unui schimb de scrisori între Uniunea Europeană și Regatul Norvegiei privind acordarea de preferințe comerciale suplimentare pentru produsele agricole, în temeiul articolului 19 din Acordul privind Spațiul Economic European

text:
               10.11.2010

               RO

               Jurnalul Oficial al Uniunii Europene

               L 292/1

         DECIZIA CONSILIULUI
   din 8 noiembrie 2010
   privind semnarea, în numele Uniunii, a unui acord sub forma unui schimb de scrisori între Uniunea Europeană și Regatul Norvegiei privind acordarea de preferințe comerciale suplimentare pentru produsele agricole, în temeiul articolului 19 din Acordul privind Spațiul Economic European
   (2010/676/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (5),
   având în vedere propunerea Comisiei Europene,
   întrucât:

               (1)

               Articolul 19 din Acordul privind Spațiul Economic European prevede că părțile contractante se angajează să își continue eforturile pentru a realiza o liberalizare progresivă a comerțului cu produse agricole dintre ele.

               (2)

               În septembrie 2005, Consiliul a autorizat Comisia să deschidă negocierile cu Norvegia, pentru a spori liberalizarea comerțului bilateral cu produse agricole, în cadrul articolului 19 din Acordul privind Spațiul Economic European. Negocierile s-au încheiat cu succes și un acord sub forma unui schimb de scrisori între Uniunea Europeană și Regatul Norvegiei privind acordarea de preferințe comerciale suplimentare pentru produsele agricole, în temeiul articolului 19 din Acordul privind Spațiul Economic European („acordul”) a fost parafat la 28 ianuarie 2010.

               (3)

               Acordul ar trebui semnat în numele Uniunii, sub rezerva încheierii sale,

         ADOPTĂ PREZENTA DECIZIE:
   Articolul 1
   Semnarea acordului sub forma unui schimb de scrisori între Uniunea Europeană și Regatul Norvegiei privind acordarea de preferințe comerciale suplimentare pentru produsele agricole, în temeiul articolului 19 din Acordul privind Spațiul Economic European („acordul”) se aprobă în numele Uniunii, sub rezerva încheierii respectivului acord (1).
   Articolul 2
   Președintele Consiliului este autorizat să desemneze persoana (persoanele) împuternicită (împuternicite) să semneze acordul în numele Uniunii, sub rezerva încheierii sale.
   Articolul 3
   Prezenta decizie intră în vigoare la data adoptării.

      Adoptată la Bruxelles, 8 noiembrie 2010.

            Pentru Consiliu

            Președintele

         M. WATHELET

      (1)  Textul acordului va fi publicat împreună cu decizia privind încheierea sa.


title: 2011/813/UE: Decizia Consiliului din 1 decembrie 2011 de numire a unui supleant spaniol în cadrul Comitetului Regiunilor

text:
               7.12.2011

               RO

               Jurnalul Oficial al Uniunii Europene

               L 324/33

         DECIZIA CONSILIULUI
   din 1 decembrie 2011
   de numire a unui supleant spaniol în cadrul Comitetului Regiunilor
   (2011/813/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului spaniol,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Decizia 2009/1014/UE (1) și Decizia 2010/29/UE (2) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2010 și 25 ianuarie 2015.

               (2)

               Un post de supleant în cadrul Comitetului Regiunilor a devenit vacant ca urmare a încheierii mandatului domnului Miguel LUCENA BARRANQUERO,

         ADOPTĂ PREZENTA DECIZIE:
   Articolul 1
   Se numește în calitate de supleant în cadrul Comitetului Regiunilor pentru durata rămasă a mandatului, respectiv până la 25 ianuarie 2015:

               —

               doamna Elvira SAINT-GERONS HERRERA, Secretaria General de Acción Exterior de la Junta de Andalucía.

         Articolul 2
   Prezenta decizie intră în vigoare la data adoptării.

      Adoptată la Bruxelles, 1 decembrie 2011.

            Pentru Consiliu

            Președintele

         W. KOSINIAK-KAMYSZ

      (1)  JO L 348, 29.12.2009, p. 22.

      (2)  JO L 12, 19.1.2010, p. 11.


title: 2014/597/UE: Decizia Parlamentului European din 3 aprilie 2014 privind descărcarea de gestiune pentru execuția bugetului Agenției Europene pentru Securitatea Rețelelor Informatice și a Datelor aferent exercițiului financiar 2012

text:
               5.9.2014

               RO

               Jurnalul Oficial al Uniunii Europene

               L 266/252

         DECIZIA PARLAMENTULUI EUROPEAN
   din 3 aprilie 2014
   privind descărcarea de gestiune pentru execuția bugetului Agenției Europene pentru Securitatea Rețelelor Informatice și a Datelor aferent exercițiului financiar 2012
   (2014/597/UE)
   PARLAMENTUL EUROPEAN,

               —

               având în vedere conturile anuale finale ale Agenției Europene pentru Securitatea Rețelelor Informatice și a Datelor pentru exercițiul financiar 2012,

               —

               având în vedere Raportul Curții de Conturi privind conturile anuale ale Agenției Europene pentru Securitatea Rețelelor Informatice și a Datelor pentru exercițiul financiar 2012, însoțit de răspunsurile agenției (1),

               —

               având în vedere Recomandarea Consiliului din 18 februarie 2014 (05849/2014 – C7-0054/2014),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 460/2004 al Parlamentului European și al Consiliului din 10 martie 2004 privind instituirea Agenției Europene pentru Securitatea Rețelelor Informatice și a Datelor (4), în special articolul 17,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0194/2014),

               1.

               acordă directorului Agenției Europene pentru Securitatea Rețelelor Informatice și a Datelor descărcarea de gestiune pentru execuția bugetului agenției aferent exercițiului financiar 2012;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Agenției Europene pentru Securitatea Rețelelor Informatice și a Datelor, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 365, 13.12.2013, p. 172.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 77, 13.3.2004, p. 1.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.


title: 2010/334/PESC: Decizia Comitetului politic și de securitate EU SSR GUINEA-BISSAU/1/2010 din 15 iunie 2010 privind numirea șefului misiunii Uniunii Europene în sprijinul reformei sectorului de securitate din Republica Guineea-Bissau (EU SSR GUINEA-BISSAU)

text:
               17.6.2010

               RO

               Jurnalul Oficial al Uniunii Europene

               L 151/18

         DECIZIA COMITETULUI POLITIC ȘI DE SECURITATE EU SSR GUINEA-BISSAU/1/2010
   din 15 iunie 2010
   privind numirea șefului misiunii Uniunii Europene în sprijinul reformei sectorului de securitate din Republica Guineea-Bissau (EU SSR GUINEA-BISSAU)
   (2010/334/PESC)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 al treilea paragraf,
   având în vedere Acțiunea comună 2008/112/PESC a Consiliului din 12 februarie 2008 privind misiunea Uniunii Europene în sprijinul reformei sectorului de securitate din Republica Guineea-Bissau (EU SSR GUINEA-BISSAU) (1), în special articolul 8 alineatul (1) al doilea paragraf,
   întrucât:

               (1)

               În temeiul articolului 8 alineatul (1) din Acțiunea comună 2008/112/PESC, Consiliul a autorizat Comitetul politic și de securitate (denumit în continuare „COPS”), în conformitate cu articolul 38 din tratat, să ia deciziile corespunzătoare în scopul exercitării controlului politic și a conducerii strategice a EU SSR GUINEA-BISSAU, inclusiv decizia de numire a unui șef al misiunii.

               (2)

               La 5 martie 2008, la propunerea Secretarului General al Consiliului/Înaltului Reprezentant pentru afaceri externe și politica de securitate, prin Decizia UE SSR GUINEA-BISSAU/1/2008 (2), COPS l-a numit pe dl Juan Esteban VERASTEGUI în calitate de șef al misiunii Uniunii Europene EU SSR GUINEA-BISSAU.

               (3)

               Înaltul Reprezentant al Uniunii pentru afaceri externe și politica de securitate a propus ca dl Fernando AFONSO să fie numit în locul dlui Juan Esteban VERASTEGUI în calitate de șef al misiunii Uniunii Europene EU SSR GUINEA-BISSAU începând cu 1 iulie 2010,

         ADOPTĂ PREZENTA DECIZIE:
   Articolul 1
   Dl Fernando AFONSO este numit în calitate de șef al misiunii Uniunii Europene în sprijinul reformei sectorului de securitate din Republica Guineea-Bissau (EU SSR GUINEA-BISSAU) de la 1 iulie 2010.
   Articolul 2
   Decizia UE SSR GUINEA-BISSAU/1/2008 a Comitetului politic și de securitate din 5 martie 2008 se abrogă.
   Articolul 3
   Prezenta decizie intră în vigoare la data adoptării.
   Se aplică până la expirarea Acțiunii comune 2008/112/PESC a Consiliului.

      Adoptată la Bruxelles, 15 iunie 2010.

            Pentru Comitetul politic și de securitate

            Președintele

         C. FERNÁNDEZ-ARIAS

      (1)  JO L 40, 14.2.2008, p. 11.

      (2)  JO L 73, 15.3.2008, p. 34.


title: Decizia (PESC) 2016/563 a Comitetului politic și de securitate din 15 martie 2016 privind acceptarea contribuției Turciei la Misiunea Uniunii Europene de consiliere pentru reforma sectorului securității civile în Ucraina (EUAM Ucraina) (EUAM Ucraina/2/2016)

text:
               12.4.2016

               RO

               Jurnalul Oficial al Uniunii Europene

               L 96/37

         DECIZIA (PESC) 2016/563 A COMITETULUI POLITIC ȘI DE SECURITATE
   din 15 martie 2016
   privind acceptarea contribuției Turciei la Misiunea Uniunii Europene de consiliere pentru reforma sectorului securității civile în Ucraina (EUAM Ucraina) (EUAM Ucraina/2/2016)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 al treilea paragraf,
   având în vedere Decizia 2014/486/PESC a Consiliului din 22 iulie 2014 privind Misiunea Uniunii Europene de consiliere pentru reforma sectorului securității civile în Ucraina (EUAM Ucraina) (1),
   întrucât:

               (1)

               În conformitate cu articolul 10 alineatul (3) din Decizia 2014/486/PESC, Consiliul a autorizat Comitetul politic și de securitate (COPS) să adopte deciziile relevante privind acceptarea contribuțiilor statelor terțe la EUAM Ucraina.

               (2)

               Comandantul operațiilor civile a recomandat COPS să accepte contribuția propusă din partea Turciei la EUAM Ucraina și să considere contribuția ca fiind semnificativă.

               (3)

               Turcia ar trebui să fie scutită de contribuții financiare la bugetul EUAM Ucraina,

         ADOPTĂ PREZENTA DECIZIE:
   Articolul 1
   Contribuțiile statelor terțe
   (1)   Contribuția Turciei la EUAM Ucraina este acceptată și considerată semnificativă.
   (2)   Turcia este scutită de contribuții financiare la bugetul EUAM Ucraina.
   Articolul 2
   Intrarea în vigoare
   Prezenta decizie intră în vigoare la data adoptării.
   Prezenta decizie se aplică de la 3 noiembrie 2015.

      Adoptată la Bruxelles, 15 martie 2016.

            Pentru Comitetul politic și de securitate

            Președintele

         W. STEVENS

      (1)  JO L 217, 23.7.2014, p. 42.